Datum: 23. 4. 2025

ZADEVA: POJASNILO 2 K RAZPISNI DOKUMENTACIJI ŠT. **JHL-13/25 - Gradnja vročevoda in obnova vodovoda po Štembalovi ulici v Ljubljani**

1. Dne 23. 4. 2025 smo prejeli vprašanje potencialnega ponudnika z naslednjo vsebino:

»Pozdravljeni, Za reference zahtevate: c) vsaj eno (1) gradnjo in eno (1) obnovo vročevoda ali toplovoda ali parovoda v skupni dolžini trase cevovoda najmanj 450 metrov. Kaj to pomeni ena pogodba za gradnjo vročevoda v dolžini 450 m1 in ena pogodba za obnovo vročevoda v dolžini 450 m1, ali ena pogodba za gradnjo vročevoda v dolžini 225 m1 in ena pogodba za obnovo vročevoda v dolžini 225 m1, tako da je skupaj najmanj 450 m1. Hvala za odgovor.«

***Vezano na odgovor podan na 1. vprašanje v Pojasnilu št. 1 z dne 22.4.2025, naročnik s Pojasnilom št. 2 objavlja dodatno obrazložitev in odgovor na zgornje vprašanje potencialnega ponudnika*:**

Naročnik v tretjem in četrtem odstavku poglavja 4.2.3.1. Tehnična sposobnost – ponudnik, objavljene razpisne dokumentacije zahteva naslednje:

»Ponudnik mora v ponudbi izkazati, da je v obdobju zadnjih petih (5) let do roka za predložitev ponudb, kvalitetno, strokovno in v skladu s pogodbenimi določili uspešno izvedel in zaključil izvedbo sledečih del:

1. vsaj dve (2) gradnje ali obnove javnega vodovoda iz nodularne litine DN100 ali večji, v dolžini vsaj 200 m, ki je vsebovalo tudi gradnjo ali obnovo vsaj 20 hišnih vodovodnih priključkov v skupni vrednosti vsaj 100.000,00 EUR,
2. vsaj dve (2) gradnje ali obnove javne ceste, ki je vsebovalo ureditev cestišča, pločnikov z odvodnjavanjem meteornih voda v skupni vrednosti vsaj 200.000,00 EUR
3. vsaj eno (1) gradnjo in eno (1) obnovo vročevoda ali toplovoda ali parovoda v skupni dolžini trase cevovoda najmanj 450 metrov.

Kot zaključek del se šteje datum uspešne primopredaje celotnega referenčnega objekta. Naročnik bo štel eno pogodbo za eno referenco.«

*Dodatna obrazložitev; iz zgoraj napisanega mora ponudnik naročniku izkazati:*

a) točka: 1 referenca pomeni: 1 pogodba; 200m vodovoda ≥ DN100 z vsaj 20 priključki in min. vrednost vodovoda vsaj 100.000 EUR brez DDV. Naročnik torej zahteva 2 referenci oz. 2 ločeni pogodbi.

b) točka: 1 referenca pomeni: 1 pogodba; cesta z ureditvijo cestišča, pločnika in meteorno kanalizacijo in min. vrednost ceste vsaj 200.000 EUR brez DDV. Naročnik torej zahteva 2 referenci oz. 2 ločeni pogodbi.

c) točka: 1 gradnja vročevoda/toplovoda/parovoda v dolžini 450 metrov, število referenc ni omejeno. Reference morajo izkazati skupno dolžino gradnje cevovoda.

1 obnova vročevoda/toplovoda/parovoda v dolžini 450 metrov, število referenc ni omejeno. Reference morajo izkazati skupno dolžino obnove cevovoda.

Naročnik torej zahteva reference ločeno za gradnje in ločeno za obnovo cevovoda.

To pojasnilo postane sestavni del razpisne dokumentacije.

*Pojasnilo je bilo dne, 23. 4. 2025 objavljeno tudi na Portalu javnih naročil.*

Lepo pozdravljeni!

JAVNI HOLDING Ljubljana

Sektor za javna naročila